አማራ ብሄራዊ ንቅናቄ(አብን):
አማራ ብሄራዊ ንቅናቄን እንደ ድርጅት አክብረዋለሁ ማንኛውም ማህበረሰብ በመሰለው መልክ መደራጀት ይችላል ለህዝቤ ይጠቅማል እስካለ ድረስ፣ ነገር ግን እያንዳንዱ ድርጅት ስቋቋም የራሱ የሆነ ዓላማና ራዕይ ያለው ነው፣ ስለሆነም እኔም ሆንኩ ለሎች ህዝቦች እንደሚያውቁት አብን የተቋቋመው ለአማራ ህዝብ መብት ብሎ ነው፣ ስለዚህ ዋነኛ ዓላማው የአማራን ህዝብ ማደራጀትና ለአማራ ህዝብ መብት መቆም ነው፣ ታዲያ ይህ ድረጅት በምን ዓይነት ህሳቤ ነው ድርጅቱን በቤንቺ ማጂ ዞንሚዛን ላይ ሊከፍት ያቀደው? ካፋ ሸካ ቤንችና ማጂ ማህበረሰቦች የራሳቸው አኗኗር ባህል ቋንቋ አላቸው። ይህ ማለት ግን ለሎች ማህበረሰቦች እዚህ ቦታ መምጣት አይችሉም ማለት አይደለም፣ የትኛውም ማህበረሰብ መምጣትና መኖር መስራት ይችላል፣ ነገር ግን መኖርም ሆነ መስራትም የምችለው እንደ አከባቢው ማሀበረሰብ ባህሉንና ወጉን ተከትሎ ከማህበረሰቡ ጋር ተዋህዶ መኖር ሲችል ብቻ ነው። ምክንያቱም እንደ ኢትዮጵያዊ በጋራ አብረን መኖር ስለምንችል ነው። ከዚያ ውጭ እንደ አክራሪ ብሔርተኛ የኔ ዘር ከሌላው ብሔር ይበልጣል እኔ ብቻ ነኝ የኢትዮጵያ ፈጣሪ ድርጅቴንም የትም መክፈት እችላለሁ የሚል ከሆነ በጭራሽ የተሳሳተ አካሄድ ስለሆነ ማሀበረሰቡ ልብ ሊለው ይገባል፣ ይህ ማለት ደግሞ አብን በዚህ አካባቢ ላይ ምንም አይነት ቢሮ የመክፈት ራዕይ ሊኖረው አይገባም ማለት ነው። ምክንያቱም እንደ ኢትዮጵያዊ ሳይሆን እንደ አማራ ቢቻ የተቋቋመ ድርጅት ስለሆነ።
ስለዚህ በካፋ በሸካ በቤንችና ማጂ አካባቢ የሚኖር ህዝብ በማንነቱ ኮርቶና በኢትዮጵያዊነቱ አምኖ የሚኖር ህዝብ ስለሆነ የተለያዬ አጀንዳ እያመጣቹችሁ ህዝቡን እርስ በእርስ ለማቃረን ባትሞክሩ ይሻላችኋል